**ОТВЕТЫ**

**III тура дистанционной олимпиады по татарскому языку и литературе**

**для учащихся 9 класса**

Текстны игътибар белән укыгыз. Аннан соң бирелгән тест биремнәрен үтәгез.

**Балыкларны коткаручылар**

1) Көннәрдән бер көнне балыкчылар каргаларны каравылга – балыкларны сакларга куярга булдылар. 2) Кәҗәне кәбестәгә, песине каймакка якын китермәскә икәнлеген һәммәбез дә биш бармагы кебек белә. 3) Ә менә балыкчылар нигәдер каргаларга балыкларны ышанып тапшырдылар. 4) Каян башларына килгән диген?!

5) Кыш көне су асты дөньясында караңгылык, төссезлек хакимлек итә. 6) Кыш ахырларына таба балыклар, авызларын ачып, көчкә-көчкә кыймылдыйлар. 7) Һава җитми, суларга кыен аларга. 8) Боз астында кислород бетеп килә, ә боз өстендә һава керердәй бер ярык-тишек тә юк. 9) Күр дә тор, тиздән балыклар көтүләре белән, мур кыргандай, кырыла башлаячак. 10) Кул кушырып карап торсаң, балыксыз калуың бар.

11) Менә каргаларның файдасы кайчан тиде.

12) Су астында һава бетә башлагач, балыклар бәке авызына җыелалар да авызларын судан чыгаралар. 13) Моны күреп, төрле-төрле яклардан бәке яннарына каргалар җыела башлый. 14) Балыкчылар балыкларның эшләре хөрти икәнне шуннан беләләр дә инде. 15) Әмма авыз ачып тормыйлар, ломнар, балталар эләктерәләр дә тизрәк балыкларны коткарырга ашыгалар. 16) Су астына чиста саф һава керсен өчен, боз өстендә күп итеп бәкеләр тишәләр. 17) Шулай итеп, каргалар сигналы балыкчыларны дәррәү аякка бастыра. 18) Каргалар да сынатмыйлар, алар да үткен күзле, ышанычлы каравылчылардан бер дә ким түгелләр(инкарь итүн, юклыкны белдерүче). 19) Күргәнегезчә, балыклар язмышын ышанып тапшырырга була икән үзләренә.

1. Беренче җөмләдәге сызык куелу очрагына дөрес аңлатманы табыгыз.

**2) Аныкланмышы исем белән белдерелгән аныклагыч алдына;**

2. 10-13 нче җөмләләрнең кайсысы арткы рәт сузыкларыннан гына торган сүзләрдән төзелгән?

**1) Кул кушырып карап торсаң, балыксыз калуың бар.**

3. 4нче, 5нче, 7 нче җөмләләр арасыннан аерымланган рәвеш хәле белән катлауландырылганын табыгыз.

**4) Дөрес җавап бирелмәгән.**

4. 11-14 нче җөмләләр арасыннан синтетик иярчен вакыт җөмләле кушма җөмләне билгеләгез.

**3) 12.**

5. 1-4 нче җөмләләрдән билгеләү алмашлыгы булган җөмләне күрсәтегез.

**2) Кәҗәне кәбестәгә, песине каймакка якын китермәскә икәнлеген һәммәбез дә биш бармагы кебек белә.**

6. 15-18 нче җөмләләр арасыннан синтетик иярчен максат җөмләле кушма җөмләне билгеләгез.

**2) Су астына чиста саф һава керсен өчен, боз өстендә күп итеп бәкеләр тишәләр.**

7. 15-17 нче җөмләләрнең кайсысында баш килештәге исем белән белдерелгән аергыч бар?

**3) Шулай итеп, каргалар сигналы балыкчыларны дәррәү аякка бастыра.**

**8.** Тексттан *бик яхшы белү, берни эшләмичә тик тору, шаккатып яки аптырап тормау* дигән мәгънәләрне белдергән фразеологизмнар булган җөмләләрнең номерларын языгыз.

Бик яхшы белү( биш бармагы кебек белә) **- 2нче җөмләдә;**

Берни эшләмичә тик тору**(**кул кушырып карап торсаң)-**10нчы җөмләдә;**

Шаккатып яки аптырап тормау (авыз ачып тормыйлар)**-15нче җөмләдә.**

**9.** 18 нче җөмләдән сыйфатларны табып языгыз.

**Үткен күзле, ышанычлы, ким.**

**10.** 18 нче җөмләдәге кисәкчәләрнең төрен күрсәтегез.

**Да, да, дә**- якынлык-ераклык яки тизлекне белдерүче.

**Түгелләр**- инкарь итүне, юклыкны белдерүче.

**11. Язын бөреләнеп яфрак ярырга әзерләнгән агачлар белән әңгәмә корыгыз.**

(Күләме А4 1 бит, 14 шрифт, 1,5 интервал).

**Язын бөреләнеп яфрак ярырга әзерләнгән агач белән әңгәмә.**

Урман - җир кешесенең иң зур яшел байлыгы, аның да бәяләп бетергесез хәзинәсе – агач. Без, Каен агачлары – иң көяз, матур агачларның берсе. Әгәрбезне җир йөзенең бер гүзәле дисәк, һич тә ялгышмассыздыр, юкка гынабезне Рәсәйнең символы итеп кабул итмәгәннәрдер. Борынгы Рус җирлегендә безне Бережней (Саклаучы Алла ) белән тиңләштергәннәр. Һәм бөтен тере җаннар өчен рухландыручы агач дип исәпләгәннәр. Славян халкында каен агачыннан төрле бизәнү әйберләре, амулетлар ясаганнар. Ә кайбер чыганакларда безгә карата тискәре фикерләр дә очрый. Безне “кайгы, хәсрәт тубалы” дип йөртәләр. Кайбер татар авылларында өй түренә беркайчан да безне утыртмаганнар. Әгәр каен агачын утыртсаң, зур кайгыга дучар булырсың, дип уйлаганнар.

Ак каен – аклык, сафлык, гүзәллек, чисталык символы да булып саналган. Ул күк сафлыгы һәм көн яктылыгы белән тәңгәлләштерелгән. Безне тагын нәфис, гүзәл, нечкә билле кызлар белән дә тиңләп йөрткәннәр. Без, гүзәл каеннар, бөдрә каеннар, нәфис каеннар, нечкә каеннар кебек матур исемнәре белән дә халык арасында сакланабыз. Россиядә каен урманнары 100 миллион гектар тәшкил итсә, Башкортостанда ул 194,3 мең гектарга гына сузыла. Безнең гомер озынлыгыбыз 100- 150 ел. Кайчакта азрак та! Ә кайбер чыганакларда фикер төрлелеге күзәтелә, мәсәлән, кайбер табигать белгечләре каен 100 -120, 150 – 300, ә кайберләре 400 ел яши диләр. Каенның берничә төре бар: иенке каен, ак каен, елак каен, салынкы каен,сөялле каен, асылмалы каен . Мин бер төре белән генә таныштырып узыйм әле.

Иенке яки сөялле каен

Ул киселгән яки янган урман яннарында бик тиз үсеп, тернәкләнеп китә һәм урман полосалары тәшкил итә. Сөялле каенның биеклеге 25 метрга кадәр җитә. Кәүсә һәм ботаклары ап – ак кайрылы; яшь ботаклары кызгылт –көрән төстә, куе сумалалы сөялләр белән капланган. Яфраклары ромб яисә йомыркасыман формада, читләре телле –телле челтәр сыман бизәкләнгән. Чәчәкләре алкасыман. Сөялле каен май башында чәчәк тә ата, яфрак та яра. Башка агачлардан аермалы буларак, каен ап – ак кайры белән каплана. Халыкта аны каен тузы дип атыйлар. Каен тузы – каенның тышчасы ул, аны төрле бәла – казалардан саклаучы. Каен тузы бер – берсе белән бик тыгыз ябышкан күпсанлы бөкесыман үле күзәнәкләр җыелмасыннан тора. Шуңа күрә каен тузы яңгырларны үткәрми, агачны черүдән саклый. Каен тузы катлы – катлы булып урнаша. Ул китап битләрен хәтерләтә, чөнки һәр катын аерып алып була. Ә бер каты агачның бер еллык тышчасын тәшкил итә. Элек заманнарда, кәгазь уйлап табылганчы, кешеләр каен тузына язганнар. Ул язуларны каен тузындагы язмалар (берестяные грамоты) дип атаганнар. Смоленский, Псков, Тверь, Витебский өлкәләрендә галимнәр каен тузына язылган 600 истәлек язуы тапканнар! Димәк,безгә кешеләр үзләренең серләрен ышанып тапшырганнар.

ВЫПОЛНИЛА

Фамилия: Ханипова

Имя: Лиана

Отчество: Фидарисовна

Класс: 9

Школа: МБОУ СОШ д. Верхнекарышево

Город (село): д. Верхнекарышево

Район: Балтачевский .

Ф.И.О. учителя: Кашфуллина Рита Мавлиевна